யிருக்கிறது. அதற்கான விலைதான் அவர் உங்களுக்கு வீடு வாங்கச் செய்த உதவி. எங்களுக்குள் இருப்பது நட்பு மட்டுமே. நாமிருவரும் அவரைப் பார்க்க பல சந்தர்ப்பங்களில் அவருடைய அலுவலகத்திற்குப் போயிருக்கிறோம். நீங்கள் நின்று கொண்டிருப்பீர்கள். நான் அவரோடு உட்கார்ந்து பேசிக் கொண்டிருப்பேன். உங்களுக்கு அவர் தந்தது நீங்கள் அவருக்குச் செய்திருக்கிற உதவிகளுக்கான விலை. எனக்கு அவர் தருவது எங்களின் நீண்டநாள் நட்புக்கான மதிப்பு. விலையும் மதிப்பும் வெவ்வேறானவை. விலை உங்களுக்கு மகிழ்ச்சியைத் தருகிறதென்றால் மதிப்பு எனக்குப் பெருமையைத் தருகிறது. இரண்டையும் போட்டுக் குழப்பிக் கொள்ள வேண்டாம்” என்றதும் தாம் ஏன் அப்படிப் பேசினோம் என்று நண்பர் அதிர்ந்துபோனார்.